РЕПУБЛИКАСРБИЈА

НАРОДНА СКУПШТИНА

Одбор за културу и информисање

16 Број: 02-805/18

12. април 2018. године

Б е о г р а д

НАРОДНА СКУПШТИНА

Одбор за културу и информисање Народне скупштине Републике Србије, на седници одржаној 12. априла 2018. године, разматрао је Збирну листу кандидата за чланове Националног савета за културу, коју је сачинило Министарство културе и информисања и у складу са чланом 156. став 3. Пословника Народне скупштине подноси

ИЗВЕШТА Ј

1. Одбор за културу и информисање размотрио је Збирну листу кандидата за чланове Националног савета за културу, коју је Министарство културе и информисања упутило Одбору, 29. марта 2018. године, заједно са биографијама кандидата. Министарство је сачинило Збирну листу на основу предлога које су упутили Законом овлашћени предлагачи.

Чланом 16. Закона о култури („Службени гласник Републике Србије", бр. 72/09, 13/16, 30/16 - исправка) прописано је да Национални савет за културу има деветнаест чланова, које Народна скупштина бира на предлог овлашћених предлагача, на период од пет година. Сви овлашћени предлагачи били су обавезни да предложе утврђени број или највише двоструко већи број кандидата од оног броја који се бира из редова предлагача.

2. Одбор је на седници констатовао да је Збирна листа кандидата за чланове Националног савета за културу сачињена у складу са одредбама члана 16. Закона о култури.

Одбор је након тога закључио да Збирну листу кандидата за чланове Националног савета за културу достави Народној скупштини јер су се стекли услови за спровођење поступка за избор деветнаест чланова Националног савета за културу, на период од пет година.

У прилогу овог извештаја доставља се Збирна листа кандидата за чланове Националног савета за културу, као и биографије кандидата.

За известиоца Одбора на седници Народне скупштине, одређен је Мирко Крлић, председник Одбора.

ПРЕДСЕДНИК

Мирко Крлић

**ЗБИРНА ЛИСТА КАНДИДАТА ЗА ЧЛАНОВЕ НАЦИОНАЛНОГ САВЕТА ЗА КУЛТУРУ**

1. Бирају се четири члана из реда истакнутих уметника и стручњака у култури, на предлог Владе.

Кандидати су:

1. Душан Ковачевић, дипломирани драматург,
2. Никола Шуица, доктор ликовних уметности,
3. Ђорђе Ђурић, професор опште историје,
4. Светислав Божић, композитор.

ОБРАЗЛОЖЕЊЕ - Влада је Закључком 24 број: 119-7966/2017 од 22. августа 2017. године утврдила предлог ова четири кандидата на основу иницијативе министарства надлежног за послове културе. (члан 16. став 3. тачка 1. Закона о култури).

2.Бирају се четири члана из реда запослених у установама културе, на предлог установа културе чији су оснивачи Република, аутономне покрајине и јединице локалне самоуправе.

Кандидати су:

1. др Драгана Ковачић или Весна Башић, на предлог Народног музеја у  
Београду

1. Александар Стаматовић или Небојша Дугалић, на предлог Народног позоришта у Београду
2. др Драгана Милуновић, на предлог Народне библиотеке Србије
3. Богдана Опачић или Бојана Субашић, на предлог Завода за проучавање културног развитка

ОБРАЗЛОЖЕЊЕ - Бира се по један члан из четири преовлађујуће културне делатности: 1. заштита културног наслеђа (музеји, заводи за заштиту споменика културе, архиви), 2. сценско-музичка делатност (позоришта, музичке институције), 3. библиотекарство, 4. културно-образовна (центри за културу, истраживачки центри, филмски центри, галерије). Министарство надлежно за послове културе је за сваку област културне делатности из које се бирају представници установа културе, (члан 16. став 2. тачка 2. Закона о култури), одредило установу која је организовала поступак предлагања. (члан 16. став 3. тачка 2. Закона о култури). За област заштите културног наслеђа, Народни музеј у Београду је доставио предлоге кандидата у свом допису број 572/19, од 26.10.2016. године. За област сценско-музичке делатности, Народно позориште у Београду је доставило предлоге кандидата у свом допису број 9212, од 14.10.2016. године. За област библиотекарства, Народна библиотека у Београду је доставила предлоге кандидата у свом допису број 0101-1053/3, од 07.11.2016. године. За културно-образовну област, Завод за проучавање културног развитка је доставио предлоге кандидата у свом допису број 575, од 11.17.2017. године.

3. Бирају се четири члана на предлог репрезентативних удружења, водећи рачуна о заступљености свих профила.

Кандидати су:

1. Душко Паунковић или Живорад Ајдачић, (књижевно стваралаштво и преводилаштво)
2. Душан Русалић (ликовне уметности, примењене уметности, визуелне уметности, дизајн и архитектура)
3. Иван Илић или Срђан Хофман (музичко стваралаштво - композитори, извођачи)
4. Војислав Брајовић или Владимир Логунов (позоришне уметности, филмске уметности и уметничке игре)

ОБРАЗЛОЖЕЊЕ - Координациони одбор уметничких удружења је организовао поступак предлагања водећи рачуна о заступљености свих наведених уметничких профила (члан 16. став 3. тачка 3. Закона о култури). Овлашћени предлагачи су били обавезни да предложе утврђени број или највише двоструко већи број кандидата од онога који се бира из редова предлагача (члан 16. став 4. Закона о култури). Предлоге кандидата су доставили Удружење ликовних уметника у свом допису број 07-657 од 25. октобра 2016. године и у заједничком допису од 17. октобра 2016. године, Удружење драмских уметника Србије, Српско књижевно друштво, Удружење балетских уметника Србије, Удружење књижевних преводилаца Србије и Удружење композитора Србије. Координациони одбор уметничких удружења је накнадно, својим дописом број 07-258, доставио допуну предлога кандидата, тако што је предложио Владимира Логунова као кандидата за област уметничке игре.

4.Бира се један члан из области заштите културног наслеђа на предлог  
удружења из области заштите културног наслеђа.

Кандидати су:

1. Алекса Цигановић или др Биљана Ђорђевић

ОБРАЗЛОЖЕЊЕ - Министарство надлежно за послове културе је одредило удружење из области заштите културних добара да предложи највише два кандидата од који се бира један (члан 16. став 4. Закона о култури). Предлоге кандидата је доставило Друштво конзерватора Србије у свом допису број 72-3 од 24. октобра 2016. године.

5. Бирају се два члана на предлог Српске академије наука и уметности.

Кандидати су:

1. академик Предраг Пипер

2. академик Тибор Варади

3. академик Иван Јевтић

4. дописни члан САНУ Миодраг Марковић

ОБРАЗЛОЖЕЊЕ - Надлежни органи Српске академије наука и уметности су у свом допису број 417/8 од 14. новембра 2016. године предложили четири кандидата од којих се бира два (члан 16. став 3. тачка 5. Закона о култури).

1. Бира се један члан на предлог Савета универзитета уметности. Кандидат је:

1. мр Оливера Стојадиновић

ОБРАЗЛОЖЕЊЕ - Надлежни органи Универзитета уметности су у допису број 25/49 од 28. октобра 2016. године предложили свог кандидата (члан 16. став 3. тачка 6. Закона о култури).

1. Бира се један члан на предлог Конференције универзитета Србије.

Кандидат је:

1. Чедомир Васић

ОБРАЗЛОЖЕЊЕ - Надлежни органи Универзитета су у допису број 17/612-4964/2-16 од 04.октобра 2016. године предложили свог кандидата (члан 16. став 3. тачка 6а. Закона о култури).

1. Бирају се два члана на предлог националних савета националних мањина.

Кандидати су:

1. Карољ Вичек
2. Васвија Гусинац
3. Мирослав Јовичин
4. Весна Милекић

ОБРАЗЛОЖЕЊЕ - Два члана националних мањина се бирају на предлог националних савета националних мањина, који организују поступак њиховог предлагања (члан 16. став 3. тачка 7. Закона о култури). Овлашћени предлагачи су били обавезни да предложе утврђени број или највише двоструко већи број кандидата од онога који се бира из редова предлагача (члан 16. став 4. Закона о култури). Координација националних већа националних мањина је у допису број 930-06/2016 од 07. новембра 2016. године, предложила кандидате. Имајући у виду да члан Савета не може бити лице које је именовано, изабрано или постављено на функцију у државном органу, органу АП и органу јединице локалне самоуправе, уместо Мухедина Фијуљанина (председник Скупштине општине Сјеница), предложена је кандидаткиња Васвија Гусинац.